Saru, gryp nou julle kans aan | Maroela Media
Ja, daar sal baie kritiek wees, want die vrese bly bestaan dat die regering die proses (weer) sal kaap en aan rugby sal bly voorskryf. Ook dat die land dit nie kan bekostig nie en dat die miljoene veel eerder op ander terreine aangewend word.
Wêreldrugby het Maandag in Dublin die eerste keer vergader sedert die Wêreldbekerbod vir 2023 verlede jaar op omstrede wyse aan Frankryk toegeken is nadat Suid-Afrika die aanbevole kandidaat was, maar in 'n geheime stemming verslaan is. Die bod is aan Frankryk toegestaan omdat sy beoogde inkomste en winste veel groter as dié van Suid-Afrika en Ierland sou wees.
Die rugbybase is met rooi gesigte gelaat, want dit het daarop neergekom dat net lande met die bultende beursies voortaan die bod sou kry, tensy die bodproses verander sou word.
Bill Beaumont, voorsitter van Wêreldrugby, het Dinsdag in 'n onderhoud met die Daily Telegraph gesê dat die debat verder gevoer sal word. Hy het voorgestel dat wanneer daar voortaan oor die WB-bod gestem word, dit dalk vir drie opeenvolgende toernooie moet wees – twee daarvan aan die lande met die bultende beursies en die derde aan 'n land om rugby te ontwikkel, soos Ierland, die VSA of Argentinië.
Die Suid-Afrikaanse rugbybase moet hul kaarte nou reg speel, want Wêreldrugby sal sy blaps wil regstel, die vertroue laat herstel en na alle waarskynlikheid die volgende drie toernooie aan Suid-Afrika, Ierland en die VSA/Argentinië op 'n skinkbord gee.
Hoe langer daar gewag word, hoe minder kans sal Suid-Afrika hê en hoe duurder sal dit raak. Die stadions is nou nog eksie-perfeksie, maar wat van oor 10/15/20 jaar? Gaan kyk maar net hoe vinnig die Olimpiese en sokkerstadions binne drie jaar verval het.
Hurricanes wys hoe opvolgbeplanning moet werk
Dit is vir my duister hoekom die skrywer (en kommentators) so seergemaak voel dat wêrelrugby nie bereid is om langer sy vlagskip toernooi aan 'n blatant rasistiese organisasie soos SARU toe te vertrou nie.